भरभड़िया में बांटा 16 लाख का मुआवजा
उप सहकारी समिति ने सांसद आदर्श ग्राम भरभड़िया में सोयाबीन फसल राहत राशि का वितरण किया। पहले दिन राहत राशि लेने के लिए 150 किसान समिति केंद्र पहुंचे।
भरभड़िया में बुधवार सुबह 11 बजे से प्राथमिक सहकारी समिति के उपकेंद्र पर सोयाबीन की राहत राशि का वितरण किया। गांव के 850 किसानों को प्रशासन चेक जारी किए थे। इनके खाते प्राथमिक सहकारी समिति में होने से किसानों की सुविधा के लिए गांव में उपकेंद्र पर राहत राशि का वितरण किया जा रहा है। साथ ही जिन किसानों के सहकारी समिति में खाते नहीं थे, उनके भी तत्काल खाते खोलकर राशि बांटी। पहले दिन 150 किसानों को 16 लाख रुपए बांटे। राहत राशि लेने आए किसान राजेंद्रसिंह राजपूत, चैनराम पटेल व घनश्याम पाटीदार ने बताया सहकारिता विभाग का गांव में उपकेंद्र पर ही राहत राशि का वितरण करने का निर्णय अच्छा है। इससे किसान को कनावटी सोसायटी नहीं जाना पड़ेगा। सहकारी समिति कनावटी के सहायक प्रबंधक मनोहर मेघवाल, सेल्समैन जगदीश पाटीदार, दिलीप पाटीदार, लोकेश धनगर व रविशंकर चौहान मौजूद थे।
भरभड़िया उपकेंद्र पर राहत राशि का वितरण करते समिति अधिकारी।
उपकेंद्र पर 850 किसानों को मिलेगी राहत
उपकेंद्र पर 850 पात्र किसानों को राहत राशि का वितरण किया जाना है। पहली बार किसानों की सुविधा के लिए उपकेंद्र पर इंतजाम किया हैं। मदनलाल पाटीदार, प्रबंधक सहकारी समिति
hin_Deva hin_Deva hin_Deva hin_Deva hin_Deva hin_Deva